О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 370
от 18.12.2020 г.
За кандидатстване на Община Перник с проектно предложение по Оперативна програма „Региони в растеж“ 2014-2020 г., финансирано с комбинирана подкрепа – безвъзмездна финансова помощ и Финансов инструмент, чрез поемане на дългосрочен общински дълг, финансиран по реда на чл.19а  от Закона за общинския дълг от ДЗЗД „Фонд за устойчиви градове“ за инвестиционен кредит

На основание чл.21 ал.1 т.8, т.10 и т.12 и ал.2 от ЗМСМА, във връзка с чл.3 т.2, чл.4 т.1 и т.7, чл.5 т.5 и т.6, чл.13 и чл.17 от Закона за общинския дълг 

ОБЩИНСКИ СЪВЕТ РЕШИ: 

1. Дава съгласие Община Перник да кандидатства с проектно предложение  "Обновяване на сградата на Дворец на културата, гр. Перник“ по Приоритетна ос 1: „Устойчиво и интегрирано градско развитие“, процедура: BG16RFOP001-1.001-039 „Изпълнение на интегрираните планове за градско възстановяване и развитие 2014-2020” на Оперативна програма „Региони в растеж“ 2014-2020 г.

2. Гарантира, че е осигурена устойчивост на предложения проект,  като видът и предназначението на обекта няма да бъде променян за период, не по-малък от 5 години след крайното плащане към бенефициента.

3. Гарантира, че „Дворец на културата “  няма да бъде закриван за период, не по-малък от 5 години след крайното плащане към бенефициента.

4. Възлага на Кмета на Община Перник да създаде необходимата организация за изготвяне и кандидатстване с конкретното проектно предложение.

5. Община Перник да сключи договор за финансиране на допустим проект с ДЗЗД „Фонд за устойчиви градове” в ролята му на Фонд за градско развитие - Юг, действащ чрез „Обединена българска банка” АД и „Фонд за устойчиво градско развитие“ ЕАД, по силата на който да поеме дългосрочен общински дълг с цел реализация на проект: „Обновяване на сградата на Дворец на културата, гр. Перник”, допустим за финансиране чрез комбинирана подкрепа между финансов инструмент и безвъзмездна финансова помощ по Оперативна програма Региони в растеж 2014 - 2020, приоритетна ос 1: „Устойчиво и интегрирано градско развитие“, процедура: BG16RFOP001-1.001-039 „Изпълнение на интегрираните планове за градско възстановяване и развитие 2014-2020”, при следните основни параметри:

· Максимален размер на дълга – до 1 500 000,00 лв. (един милион и петстотин хиляди лева).
·      Валута на дълга – лева. 

· Вид на дълга – дългосрочен дълг, поет с договор за общински заем.
· Условия за погасяване: 
· Срок на погасяване – до 240 месеца, считано от датата на подписване на договора, с гратисен период до 36 месеца от подписване на договора;
· Източници за погасяване на главницата – от приходите, генерирани по проекта и от собствени бюджетни средства.
· Максимален лихвен процент – Референтен лихвен процент на ОББ за бизнес клиенти плюс максимална надбавка от 1,5 %.
· Други такси, наказателни лихви, неустойки и разноски:
· Такса ангажимент - до 0,5% на годишна база върху размера на неусвоената част от 41% от размера на кредита;
· Такса управление – до 0,5 % на годишна база (начислява се върху 41% от размера на кредита – до неговото усвояване и върху остатъчната главница, след усвояването на кредита);
· Наказателна надбавка при просрочие – лихвения процент по финансирането, плюс надбавка от 5 % на годишна база;
· Такса за предсрочно погасяване - при предсрочно погасяване, извършено със собствени средства - до 1,5%; при предсрочно погасяване със средства, различни от собствените - до 5,0%; след 12.2023 г. – без такса за предсрочно погасяване.
· Начин на обезпечение на кредита:

· Учредяване на залог върху настоящи и бъдещи приходи на Община Перник по чл.45, ал.1, т.1, букви от „а” до „ж” от Закона за публичните финанси, както и трансфери за местни дейности, включително обща изравнителна субсидия, съгласно чл.52, ал.1, т.1, буква „б” от Закона за публичните финанси, постъпващи по бюджетната сметка на Община Перник, вземанията за наличностите по която, настоящи и бъдещи, също са обект на особен залог;

· Финансово обезпечение, учредено по реда за Закона за договорите за финансово обезпечение (ЗДФО) върху вземания по банкови сметки с титуляр Община Перник, водени при ОББ АД, включително вземания по депозити към тях.
6. Възлага и делегира права на Кмета на Община Перник да подпише договора за финансиране и съпътстващите договори и документи, както и да извърши всички необходими правни и фактически действия за изпълнение на решението по т.5.

Решението е прието на заседание на Общинския съвет, проведено на 18.12.2020г., Протокол № 19 т.4 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

